Kuva: Maiju Torvinen

Lapin yliopiston rikosoikeuden emeritaprofessori Terttu Utriainen haluaa rikollisille uusia rangaistusvaihtoehtoja.



Hänen mielestään Suomen nykyinen rangaistusvalikoima on liian suppea, minkä vuoksi sitä pitäisi laajentaa hakemalla mallia muista Euroopan maista.



Professori kannattaa esimerkiksi ilta- tai viikonloppuvankilaa, jossa rikoksesta tuomittu suorittaa vankeusrangaistustaan vain iltaisin tai viikonloppuisin ja on esimerkiksi päivät töissä. Hän pitää harkitsemisen arvoisena myös mallia, jossa vankeuden voi muuntaa sakoksi eli rahaksi.



Esimerkiksi Kreikassa rikollinen voi käytännössä ostaa itsensä vapaaksi vankilasta. Yksi päivä vankilassa maksaa noin 100 euroa, joten jopa useiden vuosien vankeustuomion voi välttää maksamalla useita satoja tuhansia euroja.



